CELEX: 22007D0115
Language: sk
Date: 2007-09-28 00:00:00
Title: Rozhodnutie Spoločného výboru EHP č. 115/2007 z  28. septembra 2007 , ktorým sa mení a dopĺňa príloha XI (Telekomunikačné služby) a protokol 37 k Dohode o EHP

Dôležité právne oznámenie

|

22007D0115

Rozhodnutie Spoločného výboru EHP č. 115/2007 z  28. septembra 2007 , ktorým sa mení a dopĺňa príloha XI (Telekomunikačné služby) a protokol 37 k Dohode o EHP  

Úradný vestník L 047 , 21/02/2008 S. 0036 - 0037

		Rozhodnutie Spoločného výboru EHPč. 115/2007z 28. septembra 2007,ktorým sa mení a dopĺňa príloha XI (Telekomunikačné služby) a protokol 37 k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len "dohoda", a najmä na jej články 98 a 101,keďže:(1) Príloha XI k dohode bola zmenená a doplnená rozhodnutím Spoločného výboru EHP č. 22/2007 z 27. apríla 2007 [1].(2) Protokol 37 k dohode bol zmenený a doplnený rozhodnutím Spoločného výboru EHP č. 10/2004 zo 6. februára 2004 [2].(3) Rozhodnutie Komisie 2006/215/ES z 15. marca 2006 o zriadení skupiny odborníkov na vysokej úrovni, ktorá má radiť Európskej komisii pri implementácii a rozvoji stratégie i2010 [3], sa má začleniť do dohody.(4) Aby dohoda riadne fungovala, treba rozšíriť protokol 37 k dohode tak, aby zahŕňal skupinu odborníkov na vysokej úrovni zriadenú rozhodnutím 2006/215/ES, ako aj zmeniť a doplniť prílohu XI s cieľom vymedziť postup zapojenia sa do tejto skupiny.(5) Rozhodnutie Komisie 2005/752/ES z 24. októbra 2005, ktorým sa zriaďuje expertná skupina pre elektronický obchod [4], bolo rozhodnutím č. 120/2006 začlenené do prílohy XI k dohode.(6) Aby dohoda riadne fungovala, treba rozšíriť protokol 37 k dohode tak, aby zahŕňal expertnú skupinu pre elektronický obchod zriadenú rozhodnutím 2005/752/ES, ako aj zmeniť a doplniť prílohu XI s cieľom vymedziť postup zapojenia sa do tejto skupiny,ROZHODOL TAKTO:Článok 1Príloha XI k dohode sa mení a dopĺňa takto:1. Za bod 5n (rozhodnutie Komisie 2005/752/ES) sa vkladá tento bod:"5o. 32006 D 0215: rozhodnutie Komisie 2006/215/ES z 15. marca 2006 o zriadení skupiny odborníkov na vysokej úrovni, ktorá má radiť Európskej komisii pri implementácii a rozvoji stratégie i2010 (Ú. v. EÚ L 80, 17.3.2006, s. 74).Postupy zapojenia Lichtenštajnska, Islandu a Nórska v súlade s článkom 101 dohody:Každý štát EZVO môže v súlade s článkom 3 rozhodnutia Komisie 2006/215/ES nominovať osobu, ktorá sa bude ako pozorovateľ zúčastňovať na zasadnutiach skupiny na vysokej úrovni pre i2010.Európska komisia v primeranom čase informuje účastníkov zasadnutí skupiny o dátumoch zasadnutí a doručí im príslušnú dokumentáciu."2. V bode 5n (rozhodnutie Komisie 2005/752/ES) sa dopĺňa tento text:"Postupy zapojenia Lichtenštajnska, Islandu a Nórska v súlade s článkom 101 dohody:Každý štát EZVO môže v súlade s článkom 3 rozhodnutia Komisie 2005/752/ES nominovať osobu, ktorá sa bude ako pozorovateľ zúčastňovať na zasadnutiach expertnej skupiny pre elektronický obchod.Európska komisia v primeranom čase informuje účastníkov zasadnutí skupiny o dátumoch zasadnutí a doručí im príslušnú dokumentáciu."Článok 2Do protokolu 37 (obsahujúceho zoznam podľa článku 101) k dohode sa vkladajú tieto body:"18. Expertná skupina pre elektronický obchod (rozhodnutie Komisie 2005/752/ES).19. Skupina na vysokej úrovni pre i2010 (rozhodnutie Komisie 2006/215/ES)."Článok 3Znenie rozhodnutia 2006/215/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.Článok 4Toto rozhodnutie nadobúda účinnosť 29. septembra 2007 pod podmienkou, že Spoločnému výboru EHP sa zašlú všetky oznámenia podľa článku 103 ods. 1 dohody [*****].Článok 5Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.V Bruseli 28. septembra 2007Za Spoločný výbor EHPpredsedaStefán Haukur Jóhannesson[1] Ú. v. EÚ L 209, 9.8.2007, s. 40.[2] Ú. v. EÚ L 116, 22.4.2004, s. 58.[3] Ú. v. EÚ L 80, 17.3.2006, s. 74.[4] Ú. v. EÚ L 282, 26.10.2005, s. 20.[*****] Ústavné požiadavky neboli oznámené.--------------------------------------------------